**„Šegrt Hlapić“ na velikom platnu**

Učenici 3.-ih i 4.-ih razreda naše škole „Đuro Ester“ i Područne škole „Vinica“ u koprivničkom kinu Velebit gledali su film „Šegrt Hlapić“, koji je nakon dugog iščekivanja stigao u naša kina. Igrani film snimljen je prema dječjem romanu „Čudnovate zgode Šegrta Hlapića“, klasiku hrvatske dječje književnosti koji u čitamo kao obaveznu školsku lektiru. Svidjelo nam se što su na filmsko platno vjerno preneseni svi događaji iz romana Ivane Brlić-Mažuranić. Među likovima prepoznali smo mnoge poznate hrvatske glumce, a glavne likove, dječaka Hlapića i djevojčicu Gitu, utjelovili su Mile Biljanović i Ena Lulić.

Iako je prema romanu ranije snimljen animirani film, nove generacije djece konačno će moći uživati i u igranom filmu „Šegrt Hlapić“, scenarista i redatelja Silvija Petranovića.

Tina Odobašić, 4. a

Novinarska grupa